Täna, Gregoriuse kalendri 214. päevl (Juliuse kalendri järgi 20. juuli) e. 02. augustil 1560. aastal toimus Liivi Ordu viimane välilahing - Härgmäe lahing.    Härgmäe lahing ehk Oomuli lahing (saksa k. Schlacht bei Ermes) oli lahing Liivi sõjas (1558-1583), mis peeti 2. augustil 1560 Õhne jõe keskjooksu alal Liivi Ordu ja Liivimaad anastama tulnud Moskva tsaar Ivan IV (Julm) vägede vahel.    Liivi sõja kestel, 1560. aasta veebruaris läksid venelased taas pealetungile, vallutades ordu tähtsaima linnuse idapiiril: Aluliina ehk Aluksne. Seejärel asusid nad vägesid koondama võimsaima ordulinnuse - Viljandi vallutamiseks.    Ordu püüdis seda mõistagi meeleheitlikult takistada, kuid teda segas eriti tüli hertsog Magnusega, kes lisaks Saare-Lääne ja Kuramaa piiskopkondadele ka ümberkaudseid orduvalduseid himustas. Augusti alguseks suutis ordu tüli Magnusega küll lahendada, ent selleks  ajaks oli juba liiga hilja.